קוונטין גריימס

קוונטין מרשל גריימס (באנגלית: Quentin Marshall Grimes; נולד ב-8 במאי 2000) הוא כדורסלן אמריקאי המשחק בעמדת הקלע בניו יורק ניקס.

קריירה
גריימס החל לשחק בקבוצת הכדורסל של אוניברסיטת קנזס. במשחקו הראשון קלע 21 נקודות, מתוכן שש שלשות. בתום עונתו הראשונה בקולג'ים הכריז על מועמדות לדראפט 2019 ב-NBA, אך ויתר ועבר לאוניברסיטת יוסטון. ב-25 בפברואר 2021 קלע שיא קריירה של 33 נקודות, מתוכן שמונה שלשות.

גריימס נבחר בבחירה ה-25 בדראפט 2021 ב-NBA על ידי לוס אנג'לס קליפרס, ומיד הועבר בטרייד לניו יורק ניקס. ב-6 באוגוסט 2021 חתם על חוזה בקבוצה. במשחקו הראשון בחמישייה קלע 27 נקודות, מתוכן שבע שלשות, והוסיף שלושה ריבאונדים ושלושה אסיסטים. בסך הכל רשם גריימס בעונת הבכורה שלו בליגה 46 משחקים, בהם רשם ממוצעים של 6 נקודות, אסיסט ושני ריבאונדים למשחק ב-17.1 דקות משחק.

בקיץ 2022 הוא הצטרף לסגל הקבוצה לקראת ליגת הקיץ של ה-NBA, הוביל את הקבוצה בנקודות עד שהגיעו למשחק גמר הטורניר, בו הפסידו לפורטלנד טרייל בלייזרס, ואף נבחר לחמישיית העונה של הטורניר. בעונת 2022/2023 ב-NBA שיחק גריימס 71 משחקים, בהם העמיד ממוצעים של 11.3 נקודות, 3.2 ריבאונדים ו-2.1 אסיסטים ב-29.9 דקות למשחק.

קישורים חיצוניים

הערות שוליים

כדורסלנים אמריקאים
טקסס: כדורסלנים
כדורסלני אוניברסיטת קנזס
כדורסלני אוניברסיטת יוסטון
כדורסלני ניו יורק ניקס
בחירות דראפט של לוס אנג'לס קליפרס
אמריקאים שנולדו ב-2000